钦定古今图书集成/明伦汇编/交谊典/第074卷 > 《欲之新乡答崔颢綦毋潜》前人
## 钦定古今图书集成/明伦汇编/交谊典/第074卷 > 《欲之新乡答崔颢綦毋潜》前人

数年作吏家屡空，谁道黑头成老翁。男儿在世无产
业，行子出门如转蓬。吾属交欢此何夕，南家𢭏衣动
归客。铜炉将炙相欢饮，星宿纵横露华白。寒风卷叶
度滹沱，飞雪布地悲峨峨。孤城日落见栖鸟，马上时
闻《渔者歌》。明朝东路把君手，腊日辞君期岁首。自知
寂寞无去思，敢望县人致牛酒。